Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 27/15/5511	Žilina, 8.4.2015
EEČ : 2-43-1921-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonovVýtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 000,00 € 
b.	Peňažná suma určená na všeobecne prospešné účely: 140,00 € 
c.	Suma odovzdaná štátu na peňažnú pomoc obetiam trestnej činnosti: 140,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou ORP-XXXXX.
dňa 14.09.2014 v okolo 18.00 hod. v bare XXXXX, pristúpil k nemu XXXXX, XXXXX trvale bytom XXXXX, začal ho slovne provokovať, urážať ho a vulgárne mu nadávať, načo obv. XXXXX nereagoval, XXXXX ho vyzval, aby sa išli vonku biť, čo obv. XXXXX odmietol, XXXXX sa na neho zahnal päsťou, ale nepodarilo sa mu ho udrieť, v dôsledku čoho obv. XXXXX chytil XXXXX za krk, vytiahol ho von pred bar a dva až trikrát ho udrel otvorenou dlaňou do oblasti tváre a keď ho pustil zo zovretia XXXXX spadol na zem na chrbát, v dôsledku čoho utrpel viaceré poranenia a to pomliaždenie tváre na viacerých miestach, pomliaždenie hlavy, tržno-zmliaždenú ranu v temeno-spánkovej oblasti, odreniny kože chrbta, pomliaždenie hrudníka, zlomeninu dolnej a vnútornej steny pravej očnice a zlomeninu nosových kostí s adekvátnou dobou liečenia v trvaní 21 dní.

Odôvodnenie: 
	Poverený príslušník Obvodného oddelenia PZ - okolie pod sp. zn. ORP-XXXXX vykonával vyšetrovanie v trestnej veci obv. XXXXX, nar. XXXXX, pre prečin ublíženia na zdraví podľa § 156 ods. 1 Tr. zákona a pre prečin výtržníctva podľa § 364 ods. 1 písm. a) Tr. zákona. 
	Preskúmaním príslušného spisového materiálu som zistila, že v predmetnej veci sa koná o prečine, za ktorý zákon ustanovuje trest odňatia slobody, ktorého horná hranica neprevyšuje 5 rokov.	
Obvinený XXXXX  a poškodený XXXXX dňa 25.03.2015  uzatvorili pred probačným a mediačným úradníkom Okresného súdu XXXXX dohodu o náhrade škody a inej ujmy spôsobenej trestným činom - zmier, v rámci ktorej obvinený vyhlásil, že spáchal skutok, ktorý je mu kladený za vinu. Poškodený XXXXX  súhlasil so zmierom a uviedol, že požaduje od obvineného uhradiť bolestné vo výške 1.000,-- € a nie 1.483,-- €, ktoré mu bolo priznané na základe odborného vyjadrenia č. 145/2014, ktoré vypracoval znalec XXXXX. Zároveň vyhlásil že dodržaním predmetnej dohody sú jeho vo vzťahu k obv. XXXXX v súvislosti s náhradou škody a inej ujmy v celom rozsahu uspokojené. Obvinený XXXXX súhlasil so zmierom, za svoje konanie sa poškodenému XXXXX ospravedlnil s tým, že spôsobenú škodu mu v požadovanej výške 1.000,-- € uhradí prostredníctvom poštovej poukážky. Z fotokópie poštovej poukážky vyplýva, že dňa 25.03.2015 obv. XXXXX zaslal na adresu XXXXX, XXXXX peňažnú sumu 1.000,-- €.
Obvinený XXXXX zložil na účet Krajskej prokuratúry v Žiline peňažnú čiastku vo výške 140,- €, určenú na všeobecne prospešne účely, pričom celá táto suma bude určená len štátu na peňažnú pomoc poškodeným trestnými činmi, pričom táto peňažná suma nie je zrejmé neprimeraná závažnosti spáchaného  prečinu. Pri určení tejto sumy sa prihliadalo na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, osobné a majetkové pomery.
	Z listinných dôkazov zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX bol doposiaľ jedenkrát priestupkovo riešený, avšak v registri trestov nemá žiaden záznam. 
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná sumu nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru ako bol trestným činom dotknutý verejný záujem, a na osobu obvineného a na jeho osobné a majetkové pomery považuje takýto spôsob rozhodnutia za dostačujúci. 
	Vzhľadom na uvedené skutočnosti a citované zákonné ustanovenia je možné konštatovať, že v danej veci boli splnené zákonné podmienky stanovené v § 220 Tr. poriadku na rozhodnutie o schválení zmieru a zastavení trestného stíhania, preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť   n i e    j e   prípustná.

JUDr. Mária Liptáková
prokurátorka